
n  dúdlik  en  folslcin  oersjoch  fan  de 
?ryske  stavering,  sa  't  dy  nei  de  forien- 
aldiging  wurden  is 


Mei  regels,  gâns  foarbylden,  taljochtingen  en 
opjeften  (mei  kaei) 


Gearstald  fan  D.  Nieuwcnhuis  en  E.  Wyga 

lieders  fan  it  „Ynstitút  Fryslân" 


Neisjoen  fan  J.  J.  Hof 


Priis  9  stûren 


Ut  brieven  ♦  ♦  ♦  ♦ 

Hûnderten  Friezen,  Stedtsjers  en  net-Friezen  hawwe  ús 
skriftlike  lessen  folge  en  it  tal  lesgongers  wurdt  alcan 
greater.  Har  spontane,  hertlike  brieven  biwize  hoe  goed 
de  leargongen  fan  it  Ynstitút  der  yn  falle. 
Inkelde  sintsjes  út  'e  steapels  brieven  dy't  wy  krige 
hawwe : 

....  hwant  dizze  lessen  hawwe  my  bêst  foldien,  sa  bêst  dat  ik,  as 
it  in  bytsje  kin,  de  oare  winter  wer  meidoch.  In  skriftlike  kursus 
hat  fansels  syn  biswieren,  mar  dy  telle  net  mear  troch  de  wize 
fan  lesjaen  ....  J.E.  to  A. 

....  Jim  kursus  hat  my  tichter  by  it  hert  fan  Fryslân  brocht. 
Boppedat  hawwe  de  lessen  my  oanfitere  om  troch  to  gean  mei  de 
stúdzje  fan  ús  eigen  tael ....  .  (  __e  W.A.  to  L. 

. . . .  ik  haw  yn  in  healjier  in  bulte  opstutsen  en  hiel  hwat  leard, 
der't  ik  fan  to  foaren  gjin  weet  fan  hie,  binammen  hwat  de  stavering 
oanbilanget ....  B.  v.d.  W.  to  L. 

....  folle  hawwe  wy  by  jim  fan  Fryslân,  syn  skiednis  en  ús  memme- 
tael  opstekke  kinnen  en  ek  folle  leard,  dêr't  wy  fierder  op  fuort- 
bouwe  kinne  ....  G.E.  to  L. 

.  . . .  ik  haw  jim  lessen  altyd  mei  ambysje  en  nocht  folge  en  haw 
der  by  myn  lettere  stúdzje  foar  de  Fryske  akte  in  poarsje  foardiel 
fan  hawn  ....  S.D.  to  G. 

Doch  ek  mei! 

Freegje  proef  lessen  oan  (forgees)  en  sykje  de  gaed- 
likste  leargong(en)  út»  It  sil  Jo  net  muoijeî 

lf>H$Jkitút  ïctyslâtt, 

Piter  Feddesstrjitte  57,  Ljouwert 

UZ. 


FOARWURD. 


Doe't  ús  trochdien  waerd,  dat  op  forsiik  fan  de  Ried  fan  de 
Fryske  Biweging  troch  de  Fryske  Akademy  in  kommisje  ynsteld 
wie  om  nei  to  gean  oft  de  Fryske  stavering  forienfâldige  wurde 
koe,  hawwe  wy  ús  earst  alris  efkes  efter  it  ear  klaud.  Ommers  de 
measte  fan  ús  skriftelike  leargongen  wiene  krekt  yn'e  „âlde  stave- 
ring''  printe.  Wy  hiene  gâns  kosten  makke  en  soene  dus  danich 
hwat  skea  hawwe  as  de  nije  stavering  in  feit  wurden  wie. 
Dat  hat  dan  ek  de  reden  west,  dat  wy  ús  fuortdaliks  mei  de  hear 
J.  J.  Hof  yn  forbining  steld  hawwe,  ien  fan  ús  foarmannen,  dy't  al 
jierren  foar  in  makliker  stavering  yn  't  spier  west  hat  en  der  in 
drege  stúdzje  fan  makke  hat.  Wy  hawwe  him  de  saek  útlein  en 
krigen  syn  tasizzing,  dat,  as  wy  in  boekje  útjoegen  foar  ús  les- 
gongers,  hy  de  printkladde  neigean  soe.  Sa  koene  wy  der  wis  fan 
wêze,  dat  it  boekje  goed  forantwurde  wêze  soe. 
En  nou  is  it  boekje  der.  It  kin  by  ús  taellessen  brûkt  wurde.  De 
opset  is  lykwols  sa,  dat  ek  net-lesgongers  in  dúdlik  oersjoch  krije 
fan  'e  nije  stavering.  Foar  selsstúdzje  is  it  boekje  ek  tige  gaedlik, 
wolle  wy  hawwe. 

-:<•  *  # 

Oer  de  stavering  sels  kin  noch  sein  wurde,  dat  de  kommisje  by 
har  wurksumheden  útgien  is  fan  it  bitinken,  dat  se  net  fierder  gean 
moast  as  nedich  wie.  Hwat  yn'e  bisteande  stavering  skreaun  wie, 
moast  net  ûnlêsber  wurde.  De  skriuwwize  fan  de  frjemde  wurden 
en  de  eigennammen  sil  fan  de  kommisje  noch  regele  wurde.  Yn  in 
wiidweidich  rapport  sil  de  kommisje  forantwurding  dwaen,  ek 
oangeande  de  fraech,  hwerom't  der  net  mear  foroare  is. 


By  it  gearstallen  binne  wy   útgien   fan   it  lûd.   De   Fryske  lûden 

wurde  ien  foar  ien  bihannele. 

By  elts  nij  lûd  bigjinne  wy  mei  in  rychje  wurden,  dat  lûdop  lêzen 

wurde  moat.  Dan  jowe  wy  de  regel  en  folgje,  as  soks  nedich  is, 

taljochtingen  en  opmerkingen. 

Op  dizze  wize  wurdt  de  hele  stavering  bihannele.  AUe  foroaringen 

en  krekter  fêststelde  skriuwwizen  binne  fet  printe. 

Wurden  en  regels,  dy't  gelyk  bleaun  binne,  binne  gewoan  printe. 
Fierder  wurde  der  in  tal  opjeften  jown  om  de  brûker(ster)  fan  dit 
boekje  oan  it  skriuwen  fan  de  nije  stavering  to  wennen.  Efter  yn 
it  boekje  is  in  kaei  ôfprinte,  sadet  elts  efkes  neigean  kin  oft  er  it 
skriuwen  fan  de  foriertfâldige  stavering  yn'e  slach  hat. 
Wy  steane  der  tige  op  oan  om  fan't  bigjin  ôf  oan  de  nije  stavering 
yn  brieven  en  oare  skriftueren  to  brûken.  Neffens  ús  is  dat  de 
bêste  metoade  om  de  skriuwwize  fan  de  wurden  yn  koarte  tiid 
goed  foar  de  geast  to  krijen. 

DE  GEARSTALDERS. 


IENLUDEN 

1 .  Lûd  op  lêze  : 

a.  par,  kachel,  rabje 

b.  sa,  hja,  ta 

c.  farsk,  swart,  barte 

It  lûd  yn  dizze  wurden  is  koart  ;  wy  staverje  it  altyd  mei  a. 

2.  Lûd  op  lêze  : 

a.  faem,  saed,  laem 

b.  Menaem,  hy  fornaem,  daelder 

c.  apel,  pake,  Date 

\         d.     maten,  talen,  paden 
e.     twa,  ja,  hwa 
It  lûd  yn  dizze  wurden  is  lang;  wy  staverje  it  midden  yn  in  wurd 
of  wurdlid  ae,  oan  'e  ein  fan  in  wurd  of  wurdlid  met  a. 

Opjefte  î  (folje  yn  ae  of  a): 
Dy't  de  w — r  lekket,  m — kket  der  g — ding  oan.  Dy  beide  f — mmen 
k — men  fan  Win — m.  De  f — m  h — t  it  net  stean  op  dy  feint  en 
lit  him  de  h — kken  sjen.  Febrew — ris  neamt  men  ek  wol  Febre- 
w — rje.  Hy  swit  as  in  oandr — ger.  Hwat  is  it  w — rm,  it  1 — m  krûpt 
yn  it  sk — d  fan  it  âld  hinnehok.  Hy  bikl— get  him  as  de  earreb — rre 
de  kikkert.  T — be  en  J — pik  sk — ke  f — k. 

3.  Lûd  op  lêze  : 

a.  man,  kast,  matte 

b.  lot,  lof,  hak 

c.  blom,  bot,  mosk 

d.  fan,  dan,  hwat,  hwannear,  hwant 

e.  njoggen,  rjocht,  ûnsjoch 

f.  njonken 

It  lûd  yn  dizze  wurden  is  koart;  wy  staverje  it  mei  a  of  o. 
Utsûnderingen  :  sawntjin,  sawntich. 


Taljochting  :   Trochstrings   kin   it   Hollânsk   ús   wol   helpe   as   wy 

witte  wolle  oft  in  wurd  mei  in  a  of  in  o  skreaun  wurde  moat  (foar- 

bylden  :  jas — jas,  fan — van,  hok — hok). 

Opmerkingen  :  De  wurden  ûnder  d  freegje  yn  it  bisûnder  ús  om- 

tinken,  hja  waerden  foarhinne  almeast  mei  e  skreaun. 

De  wurden  ûnder  e  en  hokfor  wurden  of  foarmen  mei  dit  lûd  foar 

ch  of  g   der  mear  wêze  meije,   wurde  yn'e  regel   stavere  mei  o. 

Lykwols  wurdt  frij  jown  om  u  to  skriuwen  as<  dat  lûd  bidoeld  is. 

Der  binne  noch  altyd  guon  dy't  staverje  ef  en  eft;  dit  is  net  goed. 

it  moat  wêze  of  en  oft,  neffens  de  regel  ûnder  3. 

Opjefte  2  (folje  ynoof  a): 
. — s  de  k — t  útf — nhûs  is,  stekt  de  mûs  de  sturt  omheech.  Honear 
soene  der  wer  fytsb — nnen  k — mine  ?  D — t  kin  n — ch  w — lris  in 
hiel  sk — ft  duorje.  Hw — t  h — t  dy  m — n  de  g — ng  deryn.  De 
timmerm — n  m — kke  allegearre  1 — tsjes  f — n  nj — ggen  t — mme. 
Der  waerd  yn  D — kkum  fûleindich  keatst  en  withoefaek  gie  der 
in  b — 1  oer  de  b — ppe.  It  f — lt  net  -ta  en  hâld  s — kke  ûndogenske 
j — ges  yn  'e  st — kken,  sei  master.  Hw — t  f — lt  de  Fryske  nijs- 
kr — nte  der  bêst  yn.  As  de  m — lkeb — ssen  f — n  it  febryk  k — mme, 
moat  de  faem  se  — p  it  st — lt  nj — nken  it  brechje  himmelje. 

4.  Lûd  op  lêze  : 

a.  sek,  pet,  sterk 

b.  efter,  stjerre,  rekkenje 

It  lûd  yn  dizze  wurden  is  koart  ;  wy  staverje  it  altyd  mei  e. 

5.  Lûd  op  lêze  : 

a.  dreech,  leechlizze,  needwaer 

b.  freegje,  sweevje,  beevje 

c.  drege,  geve,  frede 

d.  thé,   sé,   ré 

e.  séen,  rémeitsje 

It  lûd  yn  dizze  wurden  is  lang,  wy  staverje  it  midden  yn  in  wurd 
of  wurdlid  mei  ee,  oan  'e  ein  fan  in  wurdlid  mei  e,  oan  'e  ein  fan 
in  wurd  en  yn  wurden,  dy't  fan  sokke  wurden  makke  binne,  mei  é. 

Opmerkingen  :  Men  mei,  as  men  soks  foar  de  dúdlikens  nedich 
achtet,  in  skerpteken  op  'e  e  sette  (foarbyld  :  grouwélich).  It  lûd 
yn  wurden  as  minsken,  winsk,  lins,  Grins  ensf.  komt  yn  'e  measte 
hoeken  frijwol  oerien  mei  it  lûd  yn  dreech  ;  wy  staverje  dizze 
wurden  mei  i. 

Opjefte  3  (folje  yn  e,  ee  of  é)  : 
Dy't  it  br — d  hat,  lit  it  br — d  hingje,  sei  b — ppe.  Dou  moatst  ús 
— lke  n — t  altyd  sa  I — ch  lizze.  Binne  jimme  r — ,  sei  mern,  dan  sil 
ik  de  th —  ynjitte.  Fr — ds  binne  der  to  Ljouwert  gâns  boeren  oah 
'e  f — merk.  De  r — k  giet  stadich  omh — ch.  B — tter  1 — t  as  n — t. 


Doe't  it  fr — de  waerd,  s — tten  de  feinten  in  flagge  op  it  h — ge  t — k. 
De  priis  fan  it  w — t  hat  yn  'e  oarlochsjierren  frijhwat  h — ch  w — st. 
— vert  wie  dwaende  mei  de  sw — n  to  kearen.  Smyt  dy  s — kken 
mar  yn  'e  f — wein,  dan  kinne  wy  dy  1 — ge  kisten  op  dat  st — 
d — ls — tte. 

6.  Lûd  op  lêze  : 

a.  hin,  kiste,  strjitte 

b.  jittik,   jit(te),  jiske,  jin,  jister    (dêr't  de   kij   yn   molken 
wurde) 

It  hld  yn  dizze  wurden  is  koart;  wy  staverje  it  altyd  mei  i. 

Opmerking  :  De  skriuwwize  fan  de  wurden  ûnder  b.  moast  yn  it 
foarige  op  it  ûnthâld  ôf  leard  wurde  ;  se  waerden  stavere  :  yettik, 
yet(te),  yeske,  yen,  yester.  Sjoch  ek  pt.  39  ûnder  Bylûden. 

7.  Lûd  op  lêze  : 

a.  dyk,    wyt,    knyn 

b.  swylje,  wyfke,  tydskrift 

c.  dy,  Juny,  party 

d.  diken,  wite,  kninen 

e.  fioele,  rioel  (foarhinne  wol  :  fyoele,  ryoel) 

It  lûd  yn  dizze  wurden  is  koart;  wy  staverje  it  midden  yn  in  wurd 
of  wurdlid  en  oan  'e  ein  fan  in  wurd  mei  y,  oan  'e  ein  fan  in  wurd- 
lid  mei  i. 

8.  Lûd  op  lêze  : 

a.  tiid,  wiif,  kriich 

b.  tsiizje,   piizje,   niiskrektsa 

c.  tiden,  wiven,  wize 

It  lûd  yn  dizze  wurden  is  lang  ;  wy  staverje  it  midden  yn  in  wurd 
of  wurdlid  mei  ii,  oan  'e  ein  fan  in  wurdlid  mei  i. 

Opjefte  4  (folje  yn  y,  i  of  ii): 
It  âlde  w — fke  wie  sa  bl — d  as  in  protter  mei  dat  1 — tse  skieppe- 
ts — ske.  Hwat  k — n  men  j — n  al  br — k  fors — nne.  Ik  s — 1  r — s  bi- 
s — kje  oft  — k  d —  k — ste  ek  r — sse  k — n.  M — n  f — ts  — s  net 
folle  mear;  der  s — tte  kusjebannen  om  'e  tsj — llen  en  dat  r — dt 
swier,  dat  s — 1  — k  j — m  s — zze.  — n  Jul —  wurde  der  wer  eksa- 
mens  hâlden  foar  de  Fryslând — ploma's.  Bir — nt  de  weazige  foet 
eat,  de  j — skige  bir — nt  neat.  Der  s — t  wol  kr — ch  — n  d —  1 — tse 
P — be.  As  — mmen  troch  tsj- — nstuiten  s — n  guod  kw — trekket. 
seit  men  wol  :  hy  is  fan  'e  f — nne  — n  'e  j — ster  kommen. 

9.  Lûd  op  lêze  :' 

a.  smook,  roof,  knoop 

b.  hoopje,  pookje,   knoopke 

c.  jo 

d.  stove,  smoke,  knopen 


It  lûd  yn  dizze  wurden  is  lang;  wy  staverje  it  midden  yn  in  wurd 
of  in  wurdlid  mei  oo,  oan  'e  ein  fan  in  wurd  of  wurdlid  mei  o. 

1 0.     Lûd  op  lêze  : 

a.  put,  nut,  ljurk,  dus  (net  dos) 

b.  stjurre,  tsjuster,  bjuster 

c.  wurd,  wurde,  sturt,  murd,  hurd,  gurdle,  nudle,  sulvcr, 
suster,  wurk,  juster,  tusken  (foarhinne  twisken),  hulde, 
suster,  wurk,  juster,  tusken  (foarhinne  twisken),  hulde 
sprutsen,  rutsen,  trutsen,  brutsen,  stutsen,  lutsen, 
duldzje,  Burgum,  Wurdum,  Mullum 

d.  gunne,  kunde 

e.  lju,  nju,  rju  (foarhinne  ljue,  njue,  rjue) 
It  lûd  yn  dizze  wurden  wurdt  stavere  mei  u. 

Opmerkingen  :  De  wurden  ûnder  c.  en  d.  waerden  foarhinne  mei 
in  i  skreaun. 

Yn  wurden  as  mul,  nudle,  lulk  wurdt  op  plakken  net  in  u,  mar  in 
i  heard.  Yn  dat  gefal  staverje  wy  sokke  wurden  mei  in  i.  Dus  : 
mil,  nidle,  lilk. 

By  de  wurden  ûnder  d.  slute  wurden  mei  nasalearring  oan  (foar- 
bylden  :  gunst,  kunst,  munster). 
It  doffe  toanleaze  lûd  wurdt  net  mei  u  skreaun. 
Gelyk  bliuwe  dus  : 

de    foarheaksels    bi — ,    ge — ,  to — ,    for —    (foarbylden  :    bikleije, 

gerive,  tomûk,  foroarje) 
de  efterheaksels  — ich,  — lik  (foarbylden  :  bihindich,  nuodlik) 
de  wurdtsjes  de,  it,  in. 

Opmerking  :  for  wurdt  allinne  noch  mar  skreaun  as  foarheaksel  en 
yn  gearstallingen  dy't  net  mear  as  sadanich  field  wurde  (foar- 
bylden  :  forite,  forkeapje,  taforsjoch,  formidden).  Sjoch  ek  opmer- 
king  ûnder  pt.  25. 

1 1 .     Lûd  op  lêze  : 

a.  rút,  tún,  thús   (koart) 

b.  drúf,  skúf,  túgje   (lang) 

c.  ruten,  tunen,  sunich   (koart) 

d.  druven,  tuge,  snuve   (lang) 

It  lûd  yn  dizze  wurden  is  koart  of  lang  ;  wy  staverje  it  midden  yn 
in  wurd  of  wurdlid  mei  ú,  oan  'e  ein  fan  in  wurdlid  mei  u. 

Opjefte  5  (folje  yn  o,  oo,  u  of  ú,  i)  : 
F — rg — nd  brea  w — rdt  — n  b — lte  iten,  seit  — t  sprekw — rd.  Hy  is 
fiks  — t  'e  kl — ten  sketten.  Hawwe  j —  ek  hwat  to  smy—  ken  ?  Dcr 
w — rdt  fan  gr — te,  dat  dy  widdou  wer  trouwe  sil.  D — rk  hat 
j — stermiddei  in  r — t  ynslein.  Myn  s — ster  hat  har  n — dle  forlern. 
— s  beppe  hâldt  fan  in  waerme  st — ve.  It  is  al  n — ver,  mar  dy 
g — ds  kin  men  foar  de  ploege  net  brûke.  Hy  seach  it  sw — rk  al 


driuwen  en  naeide  h— rd  — t.  - — s  houn  hie  der  de  r — k  fan  krige, 
dat  der  in  m — rd  by  it  hinnehok  omstr — nde.  Skamje  j —  j —  net 
om  jou  bern  sa  to  slaen  ? 

12.  Lûd  op  lêze  : 

a.  wâl,  lân,  bân 

b.  stâlle,  rânne,  hâlde 

c.  kâld,  wrâld,  sâ!t 

d.  nôt,  stôk,  hôf 

e.  genôch,  kôgje,  rôlje 

It  lûd  yn  dizze  wurden  staverje  wy  mei  â  of  ô. 

iïtsûnderingen  :  frouliu,  hawn,  sawn,  nawle. 

Trochstrings  skriuwe  wy  â  (ô)  as  it  oerienkommende  Hollânske 
wurd  in  a  (o)  hat  (foarbylden  :  wâl — wal,  lân — land,  stôk — stok. 
rôlje — rollen). 

13.  Lûd  op  lêze  : 

a.  sêd,  glês,  dêr 

b.  brêge,  stêven,  lêze 

It  lûd  yn  dizze  wurden  staverje  wy  mei  ê. 

Opmerking  :  Sjoch  foar  fordûbeling  fan  de  byîûden  nei  â.  ô  en  ê 
de  regel  ûnder  pt.  46. 

Opjefte  6  (folje  yn  â,  ô,  ou,  aw  of  ê): 
De  âld  boer  hie  it  m — lle  fel  wer  oan.  De  wr — Id  is  rûch,  dy't 
him  net  r — dde  kin,  is  slûch.  Hy  h — ldt  fan  syn  — lde  beppe.  Dy 
smoarge  jonges  w — dzje  it  gers  yn  'e  S — ne  alhiel  plat.  It  hynsder 
stie  mei  de  f — lle  by  de  sleatsw — 1.  Us  master  kuijert  Sneins  mei 
in  gongelst — k  yn  'e  h — n.  Hawwe  Jo  ,,De  fr — Iju  fan  'e  fetweider" 
wolris  1 — zen?  Wy  hawwe  it  mei  ús  reiske  nei  it  Amel — n  mar  op 
in  s — ft  sin  set.  Langl — sten  hawwe  ús  — lden  spul  h — n  mei  de 
tsjerkef — den.  Om  — lve  ûre  leit  de  br — ge  stéf — st  — f. 

14.  Lûd  op  lêze  : 

a.  hoep,   roek,   droech    (koart) 

b.  droegje,   koekje,   hoekje    (koart) 

c.  skoech,  ploege,  koeke  (lang) 

d.  hoepen,  broeken,  doeken    (koart) 

e.  hoe,  doe,  toe   (koart)    (foarhinne  :  ho.  do,  to) 

f.  rûp,  fûl,    (ik)   dûk   (koart) 

g.  hûndert,  ûnder,  slûkje   (koart) 
h.  hûs,  mûs,  tût   (lang) 

i.      dûbeld,  fûgel,  krûpe  (koart) 
It  lûd  yn  dizze  wurden  is  lang  of  koart  ;  wy  staverje    it    mei    û, 
bihalven  as  in  wurd  op  in  lange  o  tobek  giet,  dat  wol  sizze,  as 
in  wurd  yn  it  âld-Frysk  mei  in  lange  o  útsprutsen  waerd. 


Opmerkingen :    Wurden    as  stûf,  bitûft,  rûpelje,     rebûlje,     fûterje 
kûgel  ensf.  wurde  mei  û  skreaun  (foarhinne  ek  wol  mei  oe). 

15.     Lüd  op  lêze  : 

a.  deun,  reus,  gleuf 

b.  sneupe,  beuzich,  kreupel 

It  lûd  yn  dizze  wurden  wurdt  stavere  mei  eu. 

Opmerking  :  Foar  de  r  hearre  wy  in  twielûd  (foarbylden  :  treure, 

steure,  fleur).  Lyk  as  men  sjocht  wurdt  dit  lûd  op  deselde  wize 

skreaun. 

Opjefte  7  (folje  yn  oe,  û,  ou,  of  eu): 
It  wurk  giet  him  — r  de  m — ch.  Dat  fanke  hie  nearne  gjin  — vel- 
m — d  yn.  It  bl — d  kr — pt,  dêr't  it  net  gean  kin.  Sa'n  opsl — pen 
fanke  kin  skoan  mei  sk — telwaskje.  By  sa'n  d — ne  b — r  h — cht 
men  der  net  op  to  rekkenjen,  dat  er  yn  'e  b — se  taest,  hy  is  f — I 
op  'e  sinten.  Dat  sl — chslim  mantsje  hie  in  p — dfol  tabak  forkoït 
foar  h — ndert  g — ne.  — ge  1 — ge  de  biten  op  yn  it  b — thús. 
De  útfanh — zer  hat  ús  D — ke  in  sulveren  goune  jown,  dat 
dv  wier  alhiel  út  'e  skr — ven. 


DE  TWA-  EN  TRIJELUDEN. 

16.  Lûd  op  lêze: 

a.  kaei,  raei.  klaei  (lang) 

b.  baeije,  draeije,  Maeije   (lang) 

c.  aike,  laitsje.  klaiker   (koart) 

d.  haeijinge,  taeiguod,  draeimoune  (lang) 

It  lûd  yn  dizze  wurden  wurdt  stavere  mei  aei  as  it  lang,  en  mei  ai 
as  it  koart  is. 

1 7.  Lûd  op  lêze  : 

a.  dei,  wein,  reid 

b.  eidzje,  reitsje,  reizgje 

c.  greide,  seine,  weinen 

d.  krúsbei,  (ik)  lei,  (ik)  fei 

e.  beijen,  kleije,  feije 

It  lûd  yn  dizze  wurden  wurdt  stavere  mei  ei. 

Opmerking  (by  16  en  17):  Tink  om  de  j  yn  wurden  as  :  baeije, 
draeije,  beijen,  kleije  ensfh. 

Opmerking  (by  17):  De  útspraek  fan  it  twielûd  yn  dizze  wurden 
is  net  rounom  gelyk,  mar  dat  is  net  fan  ynfloed  op  de  skriuwwize. 
Wy  staverje  :  ik  lei  (Holl.:  ik  lag)    (foarhinne  :  ik  laei). 


18.  Lûd  op  lêze  : 

a.  kij,  boerkerij.  brij 

b.  trije,   mije,   swije 

It  lûd  yn  dizze  wurden  wurdt  stavere  mei  ij. 

Wy  skriuwe  wy,  hy,  sy,  my,  by  en  dy  (persoanlik  omnamwurd) 

mei  y  ek  as  wy  yn  dizze  wurden  in  ij  hearre. 

Yn  persoanlike  styl,  b.g.  yn  rymwurden  stiet  it  lykwols   frij   om 

dizze  wurden  dan  mei  ij  to  skriuwen. 

Opjefte  8  (folje  yn  aei.  ai.  ei,  ij  of  y)-. 
As  w —  in  fr — e  d —  hawwe,  sille  w —  m —  de  w — n  fan  ús  H — je 
n —  ús  folk  yn  'e  Wester — n.  As  it  in  r — nige  d —  is,  moatte  w — 
de  ierappelsekken  mar  ris  n — je,  s —  n — boers  Simen  tsjin  'e  1 — ts- 
f — nt.  Us  mem  is  sl —  n —  ierdb — jen,  mar  ik  haw  leaver  in  hinne- 
— ke.  It  sil  m —  n — dwaen  oft  hja  Tiisd —  m —  har  b — den  oan 
'e  rider —  m — dogge.  W —  hearden  de  kl — jende  rop  fan  in  r — d- 
domp.  Klaes  krige  danich  op  syn  b — tsje,  doe't  er  it  k — ke  fan  'e 
n — doaze  w — brocht  hie. 

19.  Lûd  op  lêze  : 

a.     nau,  gau,  flau 
•  b.     snauwe,  flauwe,  gauwer 

c.  tou,  skou,  swietekou  (net  swietekau) 

d.  hjouwer,  skouder,  kouje  (net  kauje) 

It  lûd  yn  dizze  wurden  wurdt  stavere  mei  au  of  ou. 
Taîjochting  :  Neist  it  Fryske  wurd  mei  au   (ou)   stiet  faek  it  Hol- 
lânske  wurd  mei  au   (ou)    (foarbylden  :  pau — pauw,  blau — blauw, 
snauwe — snauwen,   tou — touw,   goud — goud,  skouder — schouder). 

Opmerking :  Tink  om  de    w    yn    wurden    as  :    snauwe.    flauwe, 
gauwer,  hjouwer. 

20.  Lûd  op  lêze  : 

a.  bliuw,   (ik)   bliuw,    (ik)   skriuw 

b.  bliuwe,   priuwe,   wriuwe 

It  lûd  yn  dizze  wurden  wurdt  stavere  mei  iuw. 

21.  Lûd  op  lêze  : 

a.  sleau,  reau,   (ik)   dreau 

b.  leauwe.  greauwen,  skreauwe 

II  lûd  yn  dizze  wurden  wurdt  stavere  mei  eau. 

Opmerking  :  Tink  om  de  w  yn  de  wurden  ûnder  b. 

22.  Lûd  op  lêze  : 

a.  skreaun,   wreaun,   treaun 

b.  freon,  sneon,  gleon,  Greonterp 

It  lûd  yn  dizze  wurden  wurdt  stavere  mei  eau  of  eo   (it  lêste  al- 
linne  mar  yn  de  fjouwer  wurden  ûnder  b). 


Opmerking  :  Der  binne  plakken  yn  Fryslân,  dêr't  de  eau  yn  de 
wurden  ûnder  a  oars  útsprutsen  wurdt  as  de  eo  yn  freon.  De 
skriuwwize  fan  dy  wurden  is  lykwols  rounom  gelyk.  (Sjoch  foar 
it  útfallen  fan  de  j  yn  wurden  as  freon  de  regel  ûnder  45). 

Opjefte  9  (folje  yn  au,  ou,  iuw,  eau  of  eo): 
Myn  fr — n  hat  my  Sn — n  skr — n,  dat  er  mei  g — wens  in  dei  oer- 
komme  sil.  L — e  hat  de  sekken  mei  hj — wer  op  'e  s — der  brocht. 
Bern,  jim  moatte  net  sa  gr — we  en  sn — we,  it  is  al  bin — d,  dat  dat 
altyd  sa  moat.  Sa'n  pr — ke  gr — wen  op  in  fl — byt  noasket  my  wol. 
Jonge,  rin  g — ris  nei  de  fj — were  en  bring  ús  mânlju  dizze  beide 
r — wen.  B — ke  is  gl — n  op  fortsjinst,  n —  hat  er  dat  moaije  r —  mei 
in  bytsje  winst  oan  sl — we  Sj — ke  forkoft.  "Dr —  n —  myn  boatsje. 
dr —  fleurich  dêr  hinne,  it  wyntsje  út  it  westen  tr — t  dy  sêft  oer  it 
wiet ". 

23.  Lûd  op  lêze  : 

a.  beam,  reaf,  peal 

b.  pleagje,  kreakje,  keapje 

c.  dea,  skea,  kwea 

d.  meager,  dreage   (molke),  eamelje 
Dit  lûd  staverje  wy  mei  ea. 

24.  Lûd  op  lêze  : 

a.  fier,  stien,  skiep 

b.  snie,    (ik)    hie,    (ik)    die 

c.  skiede,  grieme,  frieze 
Dit  lûd  staverje  wy  mei  ie. 

25.  Lûd  op  lêze  : 

a.  moal,  soan,  skroar 

b.  boade,  oare,  doazen 

It  lûd  yn  dizze  wurden  wurdt  stavere  mei  oa. 

Opmerkingen  (by  23,  24  en  25):  As  wy  in  wurd  mei  ea,  ie  of  oa 
langer   meitsje    (meartal,    forlytsingswurd,    gearstalling)    foaroaret 
it  lûd  gauris. 
Forgelykje  :     a.     beam  —  beammen  —  beamke  —  beamguod 

b.  stien  —  stiennen  —  stientsje  —  stienguod 

c.  hoas  —  hoazzen  —  hoaske  —  hoasfuotling 
Hwer't  dat  mooglik  is,  wurdt  dizze  saneamde  brekking  fan  it  lûd 
oanjown  troch  fordûbeling  fan  it  bylûd. 

Foarbylden  :  peal  —  peallen,  stien  —  stiennen,  soan  —  soannen. 

Opmerkingen  (by  a  en  b):  Yn  somlike  wurden  mei  saneamd  brut- 
sen  lûd,  hwerfan  de  foarm  mei  net-brutsen  lûd  net  mear  bistiet  of 
jin  net  eigen  is,  jowe  wy  it  lûd,  dat  wy  hearre  yn  beamke  oan  mei 
je,  en  it  lûd,  dat  wy  hearre  yn  stientsje  mei  ji. 


Foarbylden  :  hjerst,  frjemd,  hjeldei 

ek  :  rjemme  (foarhinne  almeast  skreaun  :  reamme) 

skjirre,  stjitte,  ljirre 

ek  :  mjitte,  tomjitte,  yn  'e  mjitte   (foarhinne  ek  folle 

stavere  mei  ie) . 
It  foarheaksel  wjer,  dêr't  wy  it  lûd  fen  beamke  yn  hearre,  wurdt 
skreaun  mei  je. 

Foarbylden  :  wjerskyn;  wjeraksel,  wjerijocht  (foarhinne  ek  folle 
stavere  mei  ea).Yn  wurden  as  woarst,  woartel,  koart  en  foar 
hearre  wy  ek  it  brutsen  twielûd.  Foarhinne  waerd  yn  bipaelde  ge- 
fallen  ek  for  skreaun,  dat  dan  útspritsen  waerd  als  foar.  Yn  de 
nije  stavering  sil  allinne  mar  mear  it  wurdtsje  foar  skreaun  wurde. 
Dus  :  Master  hat  de  sommen  foar  Jantsje  makke  (foarhinne  for). 

Wy  kamen  foar  tsjuster  thús.  De  beam  stiet  foar  it  hûs. 
(Sjoch  ek  opmerking  ûnder  pt.  10). 

Opjefte  10  (folje  yn  ea,  je,  ie,  ji  of  oa): 
Men  m — t  de  hân  net  tusken  bast  en  b — m  stekke.  Eigen  skuld 
pl — get  in  minske  it  m — st.  Us  mem  sit  alle  dagen  to  h — sstopjen; 
de  h — zzen  fan  ús  jonges  lizze  dan  f — r  har  op  'e  tafel.  Mei  sa'n 
stompe  sk — rre  kin  ik  de  tr^dden  net  trochknippe,  sei  Tetsje,  it 
misl — rret  iderk — r.  De  sw — rrichheden  waerden  al  mar  greater. 
dat  hy  d — rst  it  net  langer  stil  to  hâlden.  Mei  in  prúmke  efter  de 
k — zzen  en  de  hannen  yn  'e  bûse  st — ne  de  swarthanlers  to  praten 
oer  de  prizen  fan  it  sk — pfleis  en  r — ven  jern.  Wy  h — ne  ôfpraet, 
dat  wy  om  h — lwei  trijen  mei  de  — rdkarre  by  de  fearskipper 
wêze  soenen  om  de  tsien  sekken  k — lrapen  op  to  heljen  f — r  ús 
omke.  Wy  s — gen  dúdlik  de  w — rskyn  fan  'e  lant — rne  yn  it 
wetter  fan  'e  dyksf — rt.  Doe't  wy  by  de  St — nnen  Man  w — ne, 
kaem  T — ke  ús  al  op  'e  fyts  tom — tte. 

26.  Lûd  op  lêze  : 

a.  jou.  dou,  ik  skou 

b.  bouhoeke,  bou-ikker.  skoukarre 

c.  douwen,  wouweblomke,  wy  skouwe 
It  lûd  yn  dizze  wurden  wurdt  stavere  mei  ou. 

Opmerking  :  Neamde  wurden  wurde  net  rounom  gelyk  útsprutsen. 
Yn  it  Suden  fan  Fryslân  wurdt  sein  fan  :  skôuwe,  dôu,  kôu.  Tink 
om  de  w  yn  de  wurden  ûnder  c. 

27.  Lûd  op  lêze  : 

a.  groun.  scun,  joun 

b.  jounen,  woune,  rounen 

It  Jûd  yn  dizze  wurden  wurdt  stavere  mei  ou. 

Opmerkingen  :  Der  wurdt  frij  jown  om  in  û  to  skriuwen,  as  men 

de  útspraek  mei  û  apart  oanjaen  wol    (foarbylden  :    grûn,    sûn). 

Yn  'e  Wâlden  seit  men  fan  :  ik  roan,  ik  bigoan  ensfh.  De  skriuw- 

wize  :  roan,  bigoan  is  ek  tastien  as  men  útkomme  litte  wol,  dat  it 

Wâldfrysk  brûkt  wurdt. 

It  lûd  dat  wy  op  plakken  yn  Fryslân  hearre  yn  it  wurd  groun, 

hearre  wy  ek  yn  it  folsleine  milwurd  :  jown  (ik  haw  him  in  apel 

jown). 

28.  Lûd  op  lêze  : 

a.  moai,  loai,  koai 

b.  ploaitsje,  skoaijer,  sloaije 

It  lûd  yn  dizze  wurden  wurdt  stavere  mei  oai. 

Opmerking  :  As  in  wurd  mei  oai  langer  makke  wurdt,  foroaret  it 
lîid  yn  inkelde  gefallen  (moai  —  moaijer  —  moaist).  De  skriuw- 
wize  bliuwt,  lyk  as  men  sjocht,  gelyk. 

29.  Lûd  op  lêze  : 

a.  bloei,  skroei,  boei 

b.  bloeije,  groeije,  skroeije 

It  lûd  yn  dizze  wurden  wurdt  stavere  mei  oei. 

30.  Lûd  op  lêze  : 

a.  nuet,  flues 

b.  natuer,  kuer 

It  lûd  yn  dizze  wurden  staverje  wy  mei  ue. 

31.  Lûd  op  lêze: 

a.  bui  (ek  buoi) ,  hui 

b.  stuitsje,  bluisterich 

c.  tuitich,  druije   (ek  :  droegje) 
Dit  lûd  wurdt  stavere  mei  ui. 

Opmerking  (by  28,  29  en  31):  Tink  om  de  j  yn  wurden  as  : 
skoaijer,  moaije,  bloeije,  groeije,  buijen. 

32.  Lûd  op  lêze  : 

a.  hoed,  koer,  poel 

b.  sûr,  dûr,  ûre 

It  lûd  yn  dizze  wurden  staverje  wy  mei  oe  of  û. 

Taljochting  :  Trochstrings  staverje  wy  û  as  it  oerienkommende 
Hollânske  wurd  uu  hat  (foarbylden  :  sûr  —  zuur,  ûre  —  uur). 

33.  Lûd  op  lêze  : 

a.  stuollen,   stuoltsje,   stuolwynder 

b.  guod,  guodlik,  guon 

c.  snuorje,  duorje 

d.  skuorre,  muorre 

e.  skuon,  spuonnen,  muonts 

It  lûd  yn  dizze  wurden  wurdt  stavere  mei  uo  (foarhinne  û  of  oe). 

34.  Lûd  op  lêze  : 

a.  muoike,  muoite,  muoilik   (ek  :  moeilik) 

b.  buoijich,  muoije   (ek  :  moeije) 

It  lûd  yn  dizze  wurden  wurdt  stavere  mei  uoi   (foarhinne  oei). 

35.  Lûd  op  lêze  : 
ieu  —  Sieu 

It  lûd  yn  dizze  wurden  wurdt  stavere  mei  ieu. 

Opjefte  11  (folje  yn  oai,  oei,  ue,  ui,  oe,  û,  uo  of  uoi): 
Yn  'e  Maitiid  is  de  nat — r  op  har  m — st.  Op  'e  sk — rre  fan  'e  âld 
pleats  sitte  in  pear  m — je  — leb — rden.  It  soe  my  m — je,  as  ús 
m — ke  net  op  'e  brulloft  komme  k — .  Dat  r — t  nearne  net  nei.  Om 
'e  sn — rje  fan  Sinteklaes  hinne  komme  der  hiel  hwat  k — rkerinsters 
op  'e  lappen  mei  taeig — d  en  sok  spul.  rvïei  sok  b — jich  waer  kin 
men  licht  de  kn —  weikrije.  De  £ — rring  fan  myn  nije  jas  is  alhiel 
tosk — rd.  De  smid  hat  in  nije  b — jem  fmder  'e  panne  set.  Myn 
sk — -n  binne  by  de  gatten  ticht;  as  de  sk — nmakker  my  net  helpe 
wol,  sil  ik  noch  op  hoasf — tlingen  rinne  moatte.  't  D — rret  gâns  in 
skoft  ear't  dy  wiete  sp — nnen  oangl — rje. 

DE  BYLUDEN. 

36.  Lûd  op  iêze  : 

a.  krob,   rib,  gnob 

b.  krop,  gnap,  top 

Wy  skriuwe  oan  'e  ein  fan  in  wurd  in  b  of  in  p  al  nei't  wy  by  it 
langer  wurden  fan  it  wurd  in  b  of  p  hearre.  (Foarbylden  :  rib  — 
ribben,  trep  —  treppen). 

37.  Lûd  op  lêze  : 

a.  reid,  paed,  read 

b.  weet,  kloet,  wyt 

Wy  skriuwe  oan  'e  ein  fan  in  wurd  in  t  as  wy  de  skerpe  t  hearre. 
Yn  oare  gefallen  skriuwe  wy  in  d. 

Opmerkingen  :  Tink  dus  om  gefallen  as  :  reid,  need,  dêr't  it  bylûd 
de  klank  hat,  dy't  it  midden  hat  tusken  t  en  d. 
De  wurden  op  heit  wurde  stavere  mei  in  t.  — heit  wurdt  yn  it 
meartal  — heden.  Foarbylden  :  aerdichheit  —  aerdichheden,  swier- 
richheit  —  swierrichheden. 

38.  Lûd  op  lêze  : 

a.  fjûr,  fiks,  frou 

b.  straf,  lef,  of 

c.  stêven,  weve  drave 

Oan  it  bigjin  en  'e  ein  fan  in  wurd  skriuwe  wy  altyd  in  i  ;  de  v 
komt  allinne  mar  as  tuskenbylûd  foar  en  dan  nei  rutsene  of  lange 
lûden. 

39.  Lûd  op  lêze  : 

jittik,  jit(te),  jiske,  jin,  jins,  jister 
Dizze  wurden  wurde  skreaun  mei  ji  (foarhinne  mei  ye). 

40.  Lûd  op  lêze  : 

aeijen,   kleije,   moaije,   bloeije,   druije    (ek   droegje),   buoijich 
(ek  :  buijich) 
Yn  al  soksoarte  fan  wurden  moat  goed  om  de  j  tocht  wurde. 

4 1 .  Lûd  op  lêze  : 

nauwe,  touwen,   kreauwe,   ieuwen 
Tink  om  'e  w  yn  dizze  wurden. 

42.  Lûd  op  lêze  i 

a.  wach,  each,  baerch 

b.  rjocht,  dreechst,  eachlik 

c.  kachel,  bochel,  kiche  • 

Wy  skriuwe  altyd  ch  oan  'e  ein  fan  in  wurd,  foar  s  en  t  en  soms 
foar  1,  en  nei  koarte  lûden. 

43.  Lûd  op  lêze  : 

a.  deugd,  hy  doogde,  hy  bûgde 

b.  hy  bûcht,  hy  sûcht 

Foar  d  stiet  altyd  in  g,  foar  t  altyd  in  ch.  Net  yn  gearstallingen: 
trochdwaen,  eachdrip. 

44.  Lûd  op  lêze  : 

a.  jong,  sang,  ding 

b.  ringen,  banger,  sjonger 

It  ng-lûd  wurdt  oan  'e  ein  en  midden  yn  in  wurd  altyd  skreaun 
mei  ng. 

Opmerking :   Yn    forlytsingswurden   skriuwe   wy  :    jonkje,   sankje, 
hoewol  wy  ngk  hearre. 

45.  Lûd  op  lêze  : 

har,  freon,  sneon,  leaf,  leagen,  nuet 
De    stomme   j    dy't  dizze  wurden  yn  't  foarige    hiene,    wurdt    net 
'mear  skreaun. 

46.  Lûd  op  lêze  : 

a.  krêbbe,  dôbber,  lêbbich 

b.  hy  wâdde,  stêdden,  krôdde 

c.  stâlle,   (hy)   rôlle,  fôlle 

d.  rânne,  lânnen  (ek  :  lannen),  strânnen  (ek  :  strannen) 
Nei  â,  ê,  ô  wurdt  it  bylûd  fordûbele  as  dat  bylûd  in  n,  d,  b  of  1  is. 
De  oare  bylûden  wurde  net  fordûbele  nei  â,  ê  en  ô. 
Helpmiddel :  in  dûbele. 

47.  Lûd  op  lêze  : 

a.  stêven,  grêven 

b.  brêge,  bôge,  rounrêgich 

c.  it  krôket,  hy  plôke 

d.  wy  rôpen 

e.  strôte.  nôten 

f.  glêzen 

Opmerking  :  Nei  de  û  wurdt  it  bylûd  nea  fordûbele.  Foarbylden  : 
pûde,  nûmer,  tûke. 

48.  Lûd  op  lêze  : 

wês,  lês,  bûsdoek 
Oan  'e  ein  fan  in  wurd  skriuwe  wy  altyd  in  s  en  nea  in  z.  Ut- 
sûndere  binne  de  foarmen  fan  sizze  en  lizze  (foarbylden  :  siz,  liz, 
sizwize). 

APARTE  GEFALLEN. 

Wy  staverje  : 

jo  of  je  (foarhinne  noch  wolris  :  jy) 

mole  of  moune   (mûne)    (foarhinne  mounle) 

(hy)   wie,   (wy)  wiene   (foarhinne  wier  en  wierne) 

fuort  of  foart,  neffens  de  útspraek 

men   (foarhinne  soms  min) 

amt  (foarhinne  ambt  of  ampt) 

thé   (foarhinne  soms  té) 

gemeente,  teken,  tekenje  (foarhinne  faek  :  gemeinte,  teiken, 

teikenje) 

gers,  bern,  ferzen   (foarhinne  ek  wol  gêrs  en  fêrzen) 

reizgje,  biwiizgje  (foarhinne  soms  :  reisgje  en  biwiisgje) 

it  efterheaksel  heit  mei  in  t,  allyksa  gebet  en  gewelt 

held  of  helt  nei't  men  der  in  meartal  helden  of  helten  by 

tinke  kin 

twiebak,  twieljocht,  twielûd  mei  ie  (foarhinne  wol  :  twibak. 

twiljocht  en  twilûd) 

twjilling  of  twilling   (twiljen),  twjirre  of  twirre,  neffens  de 

útspraek 

sille,  soe  en  sild  of  sillen  (foarhinne  mei  sc). 

KAEL 

Opjefte  1  :  waer  - —  makket  —  gading  —  fammen  —  kamen  — 
Winaem  —  faem  —  hat  —  hakken  —  Febrewaris  — 
Febrewaerje  —  oandrager  —  waerm  —  laem  —  skaed 

—  biklaget  —  earrebarre  —  Tabe  —  Japik  —  skake 

—  faek. 

Opjefte  2  :  As  —  kat  —  útfanhûs  —  fytsbannen  —  Dat  —  noch 

—  wolris  —  skoft  —  Hwat  —  hat  —  man  —  gong  — 
timmerman  —  makke  —  latsjes  —  fan  —  njoggen  - — 
tomme  —  Dokkum  —  bal  —  boppe  —  falt  —  sokke 

—  jonges  —  stokken  —  Hwat  —  falt  —  nijskrante  — 
molkebossen  —  fan  —  komme  —  op  —  stalt  — 
njonken. 

Opjefte  3  :  breed  —  breed  —  beppe  —  Eelke  —  net  —  leech  — 
ré  —  thé  —  Freeds  —  fémerk  —  reek  —  omheech  — 
Better  —  let  —  net  —  frede  —  setten  —  hege  —  tek 

—  weet  —  heech  —  west  —  Evert  —  swéen  — 
sekken  —  féwein  - —  lege  —  sté  —  delsette. 

Opjefte  4  :  wyfke  —  bliid  —  lytse  —  skieppetsyske  —  kin  —  jin 

—  bryk  —  forsinne  —  sil  —  ris  —  bisykje  —  ik  — 
dy  —  kiste  —  risse  —  kin  —  Myn  —  fyts  —  is  — 
sitte  —  tsjillen  —  riidt  —  sil  —  ik  —  jim  —  sizze  — 
Yn  —  July  —  Fryslândiploma's  —  Birint  —  jiskige  ■ — 
birint  —  sit  —  kriich  —  yn  —  dy  —  lytse  —  Pibe  — 
immen  —  tsjinstuiten  —  syn  —  kwytrekket  —  finne 

—  yn  —  jister. 

Opjefte  5  :  Forgund  —  wurdt  —  bulte  —  it  —  sprekwurd  —  út  — 
kluten  —  jo  —  smoken  —  wurdt  —  grute  —  Durk 

—  justermiddei  —  rút  —  suster  —  nudle  —  Us  — 
stove  —  nuver  —  guds  —  swurk  —  hurd  —  út  —  Us 
rook  —  murd  —  omstrúnde  —  jo  —  jo. 

Opjefte  6  :  mâlle  —  wrâld  —  rêdde  —  hâldt  —  âlde  —  wâdzje  — 
Sawne  —  fôlle  —  sleatswâl  —  gongelstôk  —  hân  — 
froulju  —  lêzen  —  Amelân  —  sêft  —  Langlêsten  — 
âlden  —  hawn  —  tsjerkefâdden  —  âlve  —  brêge  — 
stéfêst  —  ôf. 

Opjefte  7  :  oer  —  meuch  —  euvelmoed  —  bloed  —  krûpt  — 
opslûpen  —  skûtelwaskje  —  deune  —  boer  —  hoecht 

—  bûse  —  fûl  —  slûchslim  —  pûdfol  —  hûndert  — 
goune  —  Oege  —  loege  —  bûthûs  —  útfanhûzer  — 
Doeke  —  skroeven. 

Opjefte  8  :  wy  —  frije  —  dei  —  wy  —  mei  —  wein  —  Haeije  — 
nei  —  Westerein  —  reinige  —  dei  —  wy  —  naeije  — 
sei  —  nijboers  —  lytsfeint  —  slij  —  nei  —  ierdbeijen 

—  hinneaike  —  my  —  nijdwaen  —  Tiisdei  —  mei  - — 
beiden  —  riderij  —  meidogge  —  Wy  —  kleijende  — 
reiddomp  —  baitsje  —  kaike  —  naeidoaze  — 
weibrocht. 

Opjefte  9  :  freon  —  Sneon  —  skreaun  —  gauwens  —  Liuwe  — 
hjouwer  —  souder  —  grauwe  —  snauwe  —  binaud  — 
priuwke  —  greauwen  —  flaubyt  —  gauris  — 
Fjouwere  —  riuwen  —  Bouke  —  gleon  —  nou  — 
reau  —  sleauwe  —  Sjouke  —  Driuw  —  nou  —  driuw 

—  triuwt. 

Opjefte  10  :  moat  —  beam  —  pleaget  —  meast  —  hoasstopjen  — 
hoazzen  —  foar  —  skjirre  —  triedden  —  mislearret  — 
iderkear  —  swierrichheden  —  doarst  —  kiezzen  — 
stiene  —  skiepfleis  - —  reaven  —  hiene  —  healwei  — 
ierdkarre  —  koalrapen  —  foar  —  seagen  —  wjerskyn 
lantearne  —  dyksfaert  —  Stiennen  —  wiene  —  Teake 
tomjitte. 

Opjefte  1 1  :  natuer  — ■  moaist  —  skuorre  —  moaije  —  ûlebuorden 

—  muoije  - —  muoike  —  koe  —  roait  —  snuorje  — 
kuorkerinsters  —  taeiguod  —  buijich  —  knoei  — 
fuorring  ■ —  toskuord  —  boaijum  —  skuon  —  skuon- 
makker  —  hoasfuotlingen  —  Duorret  —  spuonnen  ■ — 
oangluorje. 

Diploma's  en  Fryske  Akte 

Elts  jier,  yn  July,  wurde  eksamens  hâlden  foar  de  ûndersteande 
diploma's: 

Fryslân-diploma  A  (stavering  en  ienfâldich  taeleigen) 
Fryslân-diploma  B  (stavering,  taeleigen,  haedsaken  skiednis 
en  skriftekennisse) 

It  hat  by  de  earste  eksamens  yn  1944  bliken  dien,  dat  der  tige  forlet 
fan  dy  eksamens  is,  net  allinne  om't  party   Friezen  de  diploma's 
sjogge   as   in   bikroaning    fan    har   stúdzje,    mar   ek   om't    dy    by 
sollisitaesjes  yn  Fryslân  hwat  langer  hwat  mear  waerde  krije. 
De  eksamens  wurde  ôfnommen  fan  in  ûnpartidige  kommisje. 

Us  leargong  A,  stavering  en  taeleigen,  laet  op  foar  it 
diploma  A. 

Us  leargong  C,  skriftekennisse  en  skiednis,  en 
leargong  D,  taeleigen,  liede  op  foar  it  diploma  B. 

Elts  jier,  yn  Augustus/Septimber  wurdt  it  eksamen  ôfnommen  foar 

de  Fryske  Akte  (stavering,  taeleigen,  skiednis,  skrifte- 
kennisse  ensf.) 

Dizze  akte  is  binammen  ornearre  foar  dyjingen,  dy't  les  jaen  wolle 
yn  it  Frysk,  mar  ek  oaren  kinne  oan  it  eksamen  dielnimme,  dat 
ôfnommen  wurdt  fan  'e  A.  F.  U.  K. 

Us  leargong  F.A.,  taeleigen,  lûdleare  ensf., 

leargong  C,  skriftekennisse  en  skiednis, 

leargong  E,  hjoeddeiske  skriuwers,  dichters  en  folkstoaniel, 

liede  op  foar  de  Fryske  Akte. 

Freegje  prospektus  en  proeflessen 

Ynstitút  Fryslân 

Piter  Feddesstrjitte  57t  Ljouwert 


Printe  by  ..Haskerlân".   De  Jouwer 

